

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2018.gada 13.septembrī Nr.**474**

(prot.Nr.**22**, **8**.§)

**Par finanšu līdzekļu piešķiršanu no pašvaldības pamatbudžeta**

**programmas „Izdevumi neparedzētiem gadījumiem”**

Pamatojoties uz likuma „Par pašvaldībām” 15.panta pirmās daļas 6.punktu, 21.panta pirmās daļas 2.punktu, likuma „Par pašvaldību budžetiem” 16.panta otro daļu, Daugavpils pilsētas domes 2010.gada 11.novembra saistošo noteikumu Nr.40 “Naudas balvas par izciliem sasniegumiem sportā piešķiršanas kārtība un apmērs” 2., 10. un 12.punktu, Daugavpils pilsētas domes Izglītības un kultūras jautājumu komitejas 2018.gada 6.septembra sēdes protokolu Nr.19, Daugavpils pilsētas domes Finanšu komitejas 2018.gada 6.septembra sēdes protokolu Nr.24, atklāti balsojot: PAR – 13 (A.Broks, J.Dukšinskis, R.Eigims, A.Elksniņš, A.Gržibovskis, M.Ivanova-Jevsejeva, L.Jankovska, R.Joksts, I.Kokina, V.Kononovs, M.Lavrenovs, J.Lāčplēsis, H.Soldatjonoka), PRET – nav, ATTURAS – nav, **Daugavpils pilsētas dome nolemj:**

1. Par iegūto 1.vietu 2018.gada Pasaules paraolimpiskās peldēšanas alianses Eiropas čempionātā piešķirt Jurijam Semjonovam naudas balvu 4743EUR (četri tūkstoši septiņi simti četrdesmit trīs *eiro*) apmērā.

2. Piešķirt Jurija Semjonova trenerim Igoram Granovskim naudas balvu 2371EUR (divi tūkstoši trīs simti septiņdesmit viens *eiro*) apmērā.

3. Par iegūto 3.vietu Eiropas Individuālajā kausā spīdvejā U-19 piešķirt Oļegam Mihailovam naudas balvu 716 EUR (septiņi simti sešpadsmit eiro) apmērā.

4. Piešķirt Oļega Mihailova trenerim Nikolajam Kokinam naudas balvu 358 EUR (trīs simti piecdesmit astoņi *eiro*) apmērā.

5. Par iegūto 2.vietu Eiropas pludmales volejbola čempionātā U-22 piešķirt Anastasijai Kravčenokai naudas balvu 1707 EUR(viens tūkstotis septiņi simti septiņi *eiro*) apmērā.

6. Piešķirt Anastasijas Kravčenokas trenerei Žannai Zaņeginai naudas balvu 853EUR (astoņi simti piecdesmit trīs *eiro*) apmērā.

7. Par iegūto 3.vietu Eiropas spīdveja pāru kausā U-19 piešķirt Oļegam Mihailovam naudas balvu 358 EUR (trīs simti piecdesmit astoņi *eiro*) apmērā.

8. Par iegūto 3.vietu Eiropas spīdveja pāru kausā U-19 piešķirt Artjomam Trofimovam naudas balvu 358 EUR (trīs simti piecdesmit astoņi *eiro*) apmērā.

9. Piešķirt Oļega Mihailova un Artjoma Trofimova trenerim Nikolajam Kokinam naudas balvu 179 EUR (viens simti septiņdesmit deviņi *eiro*) apmērā.

10. Naudas balvu izmaksai piešķirt līdzekļus 11643 EUR (vienpadsmit tūkstoši seši simti četrdesmit trīs *eiro*) apmērā no pašvaldības pamatbudžeta programmas „Izdevumi neparedzētiem gadījumiem” Daugavpils pilsētas pašvaldības iestādei “Sporta pārvalde” (reģ.Nr.90011647754, juridiskā adrese: Stacijas ielā 47A, Daugavpils) un apstiprināt Daugavpils pilsētas pašvaldības iestādes “Sporta pārvalde” ieņēmumu un izdevumu tāmi saskaņā ar pielikumu.

Pielikumā: Daugavpils pilsētas pašvaldības iestādes “Sporta pārvalde” pamatbudžeta programmas (iestādes/pasākuma) ieņēmuma un izdevuma tāme 2018.gadam.

Domes priekšsēdētājs *(personiskais paraksts)*  R.Eigims